Rusų kalbos gramatika

Rusų kalbos gramatika – taisyklių visuma, apibrėžianti žodžių ir sakinių darybą rusų kalboje.

Morfologinės kategorijos, kalbos dalys 

Kalbos dalys – ча́сти ре́чи:

Linksniai ir linksniavimas 
Linksniuojamosios kalbos dalys yra daiktavardis, būdvardis, skaitvardis ir įvardis.

Be šešių pagrindinių linksnių kai kurie žodžiai dar turi vietininko (ме́стный паде́ж) linksnį, kuris yra visada kirčiuotos galūnės -у ir vartojamas su dviem atitinkamais prielinksniais: на ir в (nevartojamas su обо / об / о); pvz., в лесу́ – miške, на берегу́ – ant kranto, на виду́ – akivaizdoje; в виду́ – vaizde, įsivaizdavime, pvz., иметь в виду́ – turėti galvoje, ketinti (вид – pavidalas, išorė, vaizdas). Yra kelios šauksmininko (зва́тельный) formos, pvz.: бо́же, го́споди.

Linksniuojant reikia atsižvelgti į gyvumo kategoriją: ar žodis žymi gyvą, ar negyvą dalyką. Nuo to priklauso galininko linksnis:
 gyviems (одушевлённые) (žmonės ir gyvūnai) galininkas toks pats kaip kilmininkas (K-G)
 negyviems (неодушевлённые) – kaip vardininkas (V-G).

Šita galininko priklausomybė nuo gyvumo negyvumo galioja vienaskaitos vyriškos giminės ir daugiskaitos visų giminių vardažodžiams, skaitvardžiams ir įvardžiams. Asmeninių įvardžių ir abiejų skaičių visų trijų giminių daiktavardžių galininkas būna tik kilmininko formos.

Daiktavardžiai skirstomi į tris linksniuotes. Pirmąja linksniuote linksniuojami vyriškos giminės ir dauguma bevardės giminės daiktavardžių, antrąja – dauguma moteriškos giminės daiktavardžių, trečiąja – moteriškos giminės daiktavardžiai, kurie baigiasi ь (minkštumo ženklu), ir tie bevardės giminės daiktavardžiai, kurių dauguma baigiasi мя (rusiškose mokyklinėse gramatikose pirmąja linksniuote vadinamoji čia pateikiama kaip antroji, o antroji – čia pateikiama kaip pirmoji).

Daiktavardis 
Rusų kalbos daiktavardžių morfologiniai tipai rusų kalbos vikižodyne nurodomi kategorijoje русские существительные, prie raidės с, kur yra žodis существительные: , .

Linksniavimas 

 Kur langelyje vietoje raidės yra brūkšniukas (-), ten daiktavardis baigiasi priebalsiu (išskyrus й). Formos, kurių kamiengalyje yra daugiau nei vienas priebalsis, gali turėti plečiamąjį balsį: отец (vns. vard.) – отц-а (vns. kilm.); земл-я (vns. vard.) – земель (dgs. kilm.).
 Pirmos linksniuotės vyriškos, bevardės ir antros linksniuotės moteriškos giminės daiktavardžiai turi kietą arba minkštą kamiengalį. Kieto kamiengalio vyr. giminės daiktavardžiai vienaskaitos vardininke galūnės neturi, bevardės giminės baigiasi o, moteriškosios – а. Minkštojo kamiengalio vyr. g. daiktavardžiai vienaskaitos vardininke baigiasi arba kuriuo nors minkštuoju priebalsiu (išskyrus й; rašte tada pridedamas ь išskyrus ч, щ, po kurių minkštumo ženklas nerašomas, pvz., мяч – kamuolys), arba й po balsio; bevardės giminės daiktavariai baigiasi e ir po priebalsio, ir po balsio, mot, g. baigiasi я ir po priebalsio, ir po balsio (po minkštų ч, щ raidės я, ю rašomos a, у). Prie minkštojo varianto bevardės ir moteriškos giminės daiktavardžių, kurie vienaskaitos vardininke prieš linksniuojamąją galūnę turi vieną priebalsį, daugiskaitos kilmininke pridedama й, pvz., по́ле – поле́й (laukas – laukų). Kietojo ir minkštojo kamiengalių daiktavardžių, prieš galūnę turinčių daugiau nei vieną priebalsį, priebalsių samplaika dgs. kilmininke gali būti išplečiama, pvz., jei lieka kirčiuota ar nekirčiuota, bet sunkiau ištariama; jei tai minkštojo kamiengalio daiktavardis, vietoje linksniuojamos galūnės pridedamas minkštumo ženklas ь (priebalsis lieka minkštas): земля́ – земе́ль (žemė – žemių); ма́сло – ма́сел (sviestas – sviestų; kt. reikšmės: aliejus; mašinų tepalas); лоды́жка – лоды́жек (kulkšnis – kulkšnių).
 Kai žodžių, kurie vienaskaitos vardininke baigiasi й (vyr. g.), е (bevard. g.), я (mot. g.) prieš tai einantis balsis yra -и-, tai tuose linksniuose, kurie baigiasi -e (visų giminių vns. prielinksninio linksnio pabaiga, ir mot. g. vns. naud.), galūnė pasikeičia į -и, t. y., -ии skirtingai nei kitų variantų lauktinos -ие, pvz., мо́лния – žaibas, мо́лнии (vns. kilm.) мо́лнии (vns. naud.). Tačiau tai negalioja bevardės giminės vns. vardininko-galininko galūnei -e, nes ji yra šios giminės žymuo.
Rašybos taisyklės:
 Po ж, ш, ч, щ ir ц raidė o, jei nėra kirčiuota, rašoma e. Linksniavime o yra kieto varianto vienaskaitos vyriškos ir moteriškos giminės įnagininke, bevardės giminės vardininke-galininke ir įnagininke; daugiskaitos vyr. g. -ов po šių priebalsių būna ne -eв, bet -ей. Pvz.: табли́ца, įn. табли́цей – lentelė; bet kirčiuota, pvz., кольцо́, Įn. кольцо́м – žiedas; пыльца́, Įn. -цо́й – žiedadulkė. Pavyzdys iš būdvardžių, žodžio о́бщий trumpos formos: общ, обща́, о́бще – bendras (ko nors tarpe) ir общ, обща́, общо́ – bendras (nesukonkretintas).
 po žvarbiųjų priebalsių ж, ч, ш, щ yra -ей.
 Po minkštojo priebalsio (išskyrus ч, щ) kirčiuota е yra ё. Linksniavime e yra minkšto varianto vienaskaitos vyriškos ir moteriškos giminės įnagininke, bevardės giminės vardininke-galininke ir įnagininke; daugiskaitos vyriškos giminės kilmininke su -ев (pvz: судьёй vns. įn. – teisėju (vyr. g., bet mot. formos daiktavardis); ручьёв dgs. kilm. – upelių).
 Po ж, ш, ч, щ (istoriškai visi buvę minkšti, dabar ж, ш yra vien kieti, ч, щ – vien minkšti) ir г, к, х (veliariniai) nerašoma ы, o rašoma и. Linksniavime tai taikoma daugiskaitos vyriškos ir moteriškos giminių vardininke. Taip pat nerašoma я, ю, o rašoma а, у

Rašybos taisyklių lentelė:

Pirma linksniuotė 
Vyriškosios giminės pavyzdžiai: вид – išvaizda, vaizdas; стол (-а́) – stalas; бе́рег – krantas; лёд (льда) – ledas; ров (рва) – griovys; каранда́ш (-а́) – pieštukas; душ (-a) – dušas; паде́ж – linksnis, падёж – (gyvulių) kritimas, gaišimas, перёд – priešakys, образе́ц (-зца́, įn. -зцо́м) – pavyzdys; мяч (-а́) – kamuolys; день (дня) – diena; по́лдень (полу́дня ir по́лдня) – vidurdienis; ка́мень (-мня, dgs. ка́мни, -мне́й) – akmuo; дёготь (дёгтя) – degutas; апре́ль – balandis (mėnuo); поцелу́й (-я) – bučinys, pabučiavimas; руче́й (-чья́, dgs. -чьи́, -чьёв) – upelis; воробе́й (-бья́) – žvirblis; геро́й (-о́я) – herojus; слой (сло́я, dgs. слои́, слоёв) – sluoksnis; зной (-я) – kaitra, karštis; край (-я, dgs. края́, краёв) – kraštas; слу́чай – atvejis, atsitikimas.

Bevardės giminės: oкно́ (-а́, dgs. о́кна, о́кон) – langas; письмо́ (-а́, dgs. пи́сьма, пи́сем) – laiškas; кольцо́ (-а́ dgs. ко́льца, коле́ц) – žiedas; число́ (-а́, dgs. чи́сла, чи́сел) – skaičius; блю́до – dubuo; де́ло – reikalas, dalykas; жили́ще – būstas, butas; звено́ – grandis; по́ле – laukas; мо́ре (-я, dgs. -я́, -е́й) – jūra; житьё (-я́) – gyvenimas; питьё (-я́) – gėrìmas, gė́rimas; уще́лье (-я, dgs. kilm. -лий) – kalnų tarpeklis; разви́тие – plėtra, vystymasis; де́йствие – veiksmas, veikimas, įtaka; собы́тие – įvykis.

Antra linksniuotė 
Pavyzdžiai: сестра́ (-ы́, dgs. сёстры, сестёр, сёстрам) – sesuo; звезда́ (dgs. звёзды, звёзд) – žvaigždė; игла́ (-ы́; dgs. и́глы, игл) – adata, spyglys (pušies); газе́та – laikraštis; кни́га – knyga; лазе́йка (-и, dgs. kilm. -е́ек) – landa, spraga; неде́ля – savaitė; я́блоня (-и, dgs. kilm. -онь) – obelis; зе́мля – žemė (л čia atsiradusi dėl garsų minkštumo); се́мья (-и́, dgs. се́мьи, семе́й, се́мьям) – šeima; де́бри dgs. (де́брей) – tankumynas; labirintas; де́ньги dgs. (де́нег, деньга́м) – pinigai; струя́ (-и́, dgs. стру́и) – srovė, čiurkšlė; хво́я – spyglys; зме́я (-и́, dgs. зме́и, змей) – gyvatė; зате́я – sumanymas; ше́я – kaklas; мо́лния – žaibas.

Yra moteriškos gramatinės formos vyriškos giminės daiktavardžių: судья́ (įn. судьёй) – teisėjas. Plg., pvz., lie. naktibalda, mėmė, kurie yra moteriškos gramatinės formos, bet bendrosios giminės.

Trečia linksniuotė 
Moteriškos giminės pavyzdžiai: дверь – durys; часть – dalis; цель – taikinys, tikslas; о́трасль – atžala, šaka (ekonomikos); быль – įvykis; прыть – greitumas; о́чередь – eilė; дочь (до́чери, dgs. до́чери, -е́й) – duktė (kilm. dukters); мать (ма́тери, dgs. ма́тери, -е́й) – motina.

Bevardės giminės pavyzdžiai: и́мя – vardas; се́мя – sėkla; пла́мя – liepsna; вре́мя – laikas; зна́мя – vėliava; пле́мя – gentis; бре́мя – našta, sunkumas; вы́мя – tešmuo; стре́мя – balnakilpė; те́мя – viršugalvis. Tarp šios linksniuotės bevardės giminės žodžių yra ne tik žodžiai su priesaga -м-ен- / -м-я, bet ir, pvz., -ят- / -я: tai žodžio ребёнок (-нка) – vaikas, daugiskaita ребя́та (kilm. ребя́т) – vaikai; vaikinai; žodžio де́ти – vaikai, vienaskaita дитя́  – vaikas, kuri šiuolakinėje kalboje nenaudojama. Šiam tipui priklauso gyvūnų jauniklių pavadinimų daugiskaita: щено́к (-нка́, dgs. -нки́, -нко́в ir -ня́та, -ня́т) – šuniukas; цыплёнок (-нка, dgs. -ля́та, -ля́т) – viščiukas; ягнёнок (-нка, dgs. ягня́та, -ня́т) – ėriukas, телёнок (-нка, dgs. теля́та, -я́т) – veršis.

Ypatybės 
 Dalis vyriškos giminės daiktavardžių daugiskaitos vardininke (ir jam tapačiuose linksniuose, tai yra galininke negyviems dalykams) turi -a. Ši galūnė yra paveldėta iš dabar nebesančios dviskaitos, todėl ją turi beveik visi vyriškos giminės daiktavardžiai reiškiantys porinius dalykus. Taip pat ją turi ir kitokie žodžiai, ji dažnai pridedama iš kitų kalbų paimtiems naujiems žodžiams. Pavyzdžiai: глаз (vns. vard.), глаза́ (dgs. kl. глаз) – akys, берег, берега́ – krantai, лес, леса́ – miškai, учи́тель, учителя́ (dgs. kl. учителе́й) – mokytojai, но́мер, но́мера – numeriai. Dalis vyr. g. daiktavardžių dgs. vardininke turi galūnę -ья, pvz., ли́стья – augalo lapai (lapija), бра́тья – broliai (brolija, broluva). Galūnės -а ir -ья gali egzistuoti lygiagrečiai su pagrindinio tipo vyriškąja daugiskaita: год (-а, dgs. го́ды ir -а́, -о́в) – metai; сук (-а́, dgs. су́чья, -ьев ir -и́, -о́в) – šaka. Jos gali žymėti skirtingas reikšmes: pvz., по́вод, (-а, dgs. пово́дья, -ьев) – pavadis (arklio); (dgs. -ы, -ов) – dingstis, pretekstas; proga; лист, (-а́; dgs. ли́стья, -ьев) – augalo lapas; (dgs. листы́, -о́в) – popieriaus lapas; lakštas (kietos medžiagos);
 Daiktavardžių, kurių dgs. vardininko (ir jam tapačių linksnių, tai yra galininko negyviems dalykams) galūnė yra -ья, pvz., брат – brolis, бра́тья; звено́ – grandis, зве́нья; де́рево – medis, дере́вьа; стул – kėdė, сту́лья, dgs. kilmininko linksnis priklauso nuo kirčio. Jei -ья yra kirčiuota, tai kilmininko linksnis yra kirčiuota -ей, pvz.: друг – draugas, друзья́, друзе́й; сын – sūnus, сыновья́, сынове́й. Nekirčiuotos galūnės dgs. kilm. yra -ьев, pvz.: сту́льев.
 Daugelio moteriškos giminės daiktavardžių vienaskaitos įnagininkas turi dvi formas: -ой / -ей ir -ою / -ею (= -ой-у / -ей-у); pvz., неде́лей, неде́лею; оде́ждой, оде́ждою; подру́гой, подру́гою.
 Vyriškos giminės daiktavardžių su -анин (-янин), pvz., граждани́н – pilietis, северя́нин – šiaurietis, англича́нин – anglas, крестья́нин – valstietis, daugiskaitoje ši galūnė sutrumpėja, iškrenta ин, ir vardininke galūnė yra -e, o kilmininkas – be galūnės, pvz.: гра́ждане, граждан, гражданам ir t. t. Moteriškos giminės šių žodžių atitikmenys vienaskaitos vardininke baigiasi -анка.
 Keletas žodžių vienaskaitos kilmininke vietoje galūnės -а gali turėti ir -у, dažniausiai šie žodžiai reiškia maistą: сыр – sūris : сы́ру; са́хар – cukrus : са́хару. Tačiau dažniausiai naudojamos tipinės galūnės.
 Pavardžių, kurios baigiasi -ов ir -ин, linksniavimas skiriasi nuo daiktavardžių; vyriškos giminės variantas įnagininke turi būdvardinį linksnį -ым vietoje daiktavardžio -oм; moteriškos giminės variantas turi būdvardinius linksnius, bet vienaskaitos vardininkas ir galininkas nėra pailginti, o tokie patys kaip ir daiktavardiniai; daugiskaitoje visi linksniai būdvardiniai, išskyrus daiktavardinį vardininką. 
 Yra įvairių savotiškumų turinčių žodžių, pvz., žodžio челове́к (-а) – žmogus, daugiskaita yra люди; bet po kiekinių skaitvardžių kilm., naud., įn. linksniai yra žodžio человек formos. Žodis не́бо (-a, dgs. небеса́, небе́с, -а́м) – dangus, daugiskaitoje turi vienaskaitoje nesamą priesagą -ес- (šio žodžio lietuviškame variante, debesis, ši priesaga yra abiejuose skaičiuose). Žodžio у́хо (-а) – ausis, dgs. linksniuose -x- keičiasi į -ш-: у́ши (-е́й).

Būdvardis 
Būdvardis gali būti ilgosios ir trumposios formos:

Trumpoji forma, kaip ir būtojo laiko neveikiamosios rūšies dalyvių, turi būti vartojama tada, kai būdvardis yra tarinio dalis, pvz., зто ясно – šitai yra aišku.

Rusų kalbos vikižodyne būdvardžių morfologinis skirstymas nurodomas čia.

Kai kuriems būdvardžiams, pvz., pavadintiems 2*a- linksniavimo tipu, kaip крайний, trumpoji vyriškoji forma nevartojama. Dalis būdvardžių, kurių visos formos kirčiuotos gale (vyr. g. -ой) trumpųjų formų neturi nė viena giminė (pvz., pavadintieji 1bX linksniavimo tipu), dalis jas turi (pvz., pavadintieji 1b/c' linksniavimo tipu).

Linksniavimas gali būti kitoks skiriant prasmę, pvz., būdvardis общий (-ая, -ее; общ, обща́, о́бще) reiškia 'bendras', kai vartojamas abstraktumo, nekonkretumo reikšme (o ne bendrumui su kuo nors nurodyti), trumposios formos yra 4a/b linksniavimo tipo: общ, обща́, общо́ – kaip, pvz., хороший (-ая, -ее; -о́ш, -оша́, -ошо́; II laipsn. лучше, III laipsn. лучший) – geras; gražus.

Būdvardžiai, taip pat dalyviai, gali sudaiktavardėti, pvz., рулево́й (-о́го) – vairo, vairavimo (nuo руль, -я – vairas) yra ir daiktavardis – laivo vairininkas; горю́чий (-ая, -ее; -ю́ч, -ю́ча, -ю́чее) (dabar nebevartojama dalyvio forma su ч) – degus, degamas; горю́чее (-его) – degalai; сказу́емое (-ого) – tarinys. Plg., pvz., lie. miškinis – miško, susijęs su mišku; (daiktavardis) žmogus gyvenantis, būnantis miške. Būdvardinių daiktavardžių morfologinių tipų rusų kalbos vikižodyne yra pateikta kategorijoje существительные, адъективное склонение, prie raidės с, kur yra žodis существительные

Linksniavimas 

Žr. lentelę prie daiktavardžio.

Pastabos:

 Būdvardžio, įvardžio linksnių galūnės -ого/-его tariamos -ово/-ево.
 Jei vyriškos giminės būdvardis vns. vardininke kirčiuotas galūnėje, tai ji yra -ой.
 Po žvarbaus (ж, ч, ш, щ) arba gomurinio (г, к, х) priebalsio vietoje ы rašoma и.
 Po žvarbaus (ж, ч, ш, щ) bevardės giminės būdvardžiai baigiasi ее.

Būdvardžiai yra kietojo (kaip pateikti lentelėje) ir minkštojo kamienų :

 Vyriškos giminės minkštakamienių būdvardžių galūnės: -ий, -eго, -ему, -им, -ем.
 Moteriškos minkštakieminis būdvardžių galūnės: -яя, -ей, -юю.
 Bevardės: -ee, -eго, -им, -ем.
 Daugiskaitos galūnės: -ие, -их, -им, -ими, -их.

Įvardis 

кто – kas (žmogus), что – kas (daiktas, dalykas); что tariama што.

Kai prieš įvardžio он, она, оно linksnius (išskyrus vardininką) eina šalia esantis prielinksnis, įvardis pradžioje turi н. Prielinksninio linksnio atveju įvardis visada eina iškart po prielinksnio.

чей, чья, чьё – I. (klausiamasis ir santykinis) kieno II. (santykinis; knyginis, psn.) kurio, kurios, kurių. Pvz., pirma prasme: чей э́тот дом? – kieno šis namas? Чья э́та кни́га? – kieno ši knyga? Чьи э́ти де́ньги? – kieno šie pinigai? Antra prasme: студе́нта, чью кни́гу вы нашли, ещё нет дома – studento, kurio knygą radote, dar nėra namie (чью книгу – vns. gal.).

Moteriškosios giminės vns. galininkui rašto kalboje naudojama ir самоё, padaryta pagal её.

Veiksmažodis 
 
Rusų kalbos veiksmažodžiai asmenuojami dviem asmenuotėmis, kaitant trimis asmenimis dviejuose skaičiuose, turi du gramatinius laikus – esamąjį/būsimąjį (asmenuojamos formos) ir būtąjį. Eigos veikslo veiksmažodžių esamasis laikas neturi būsimojo laiko reikšmės, būsimasis laikas reiškiamas įvykio veikslo veiksmažodžių esamuoju laiku, o įvykio veikslas sudaromas prie eigos veikslo veiksmažodžio pridėjus reikiamą priešdėlį (я делаю 'aš darau' – я сделаю 'aš padarysiu'; я пишу 'aš rašau' – я напишу 'aš parašysiu'; я иду 'aš einu' – я пойду 'aš eisiu'). Eigos veikslo veiksmažodžių būsimasis laikas gramatiškai yra sudėtinis, sudaromas su veiksmažodžio būti asmenuojamomis būsimojo laiko formomis ir atitinkamo veiksmažodžio bendratimi. Tariamoji nuosaka yra sudėtinė forma su бы. Yra dvi gramatinės rūšys – veikiamoji ir neveikiamoji, o ši reiškiama sangrąžiniais veiksmažodžiais. Yra keturi dalyviai, du prieveiksminiai dalyviai.

Pastabos

Šaltiniai

Nuorodos 
 Nuorodos į rusų kalbos gramatikos temas internete, tam tikrame skaičiuje svetainių . Dalyje pateikčių informacija geros kokybės, bet dalyje ir nesistemiška, fragmentiška.

Rusų kalba